વહુની વાત સાંભળી સુભટ અને દેવકીને આશ્ર્ચર્ય થયું. ચોક્કસ વહુનું ચસકી ગયું છે. સાસુ-સસરા તથા વહુના આ વાદ-વિવાદથી પાડોશી તથા ગામના લોકો એકઠા થયા. સમગ્ર વાત ચોરે ને ચૌટે પહોંચી. સૌને લાગ્યું કે, ચોક્કસ આજે કંઈ અનર્થ થવાનો છે, પણ સૌના આશ્ર્ચર્યની વચ્ચે વહુ સાતમા ઓરડા આગળ જઈ પતિને આહ્વાન કરે છે. - ‘સાંભળો છો ? બહાર આવો ! પુરુષોત્તમ માસ પૂર્ણ થયો છે. હવે ચોથો ફેરો ફરી આપણાં લગ્ન પૂર્ણ કરો.’ ઓરડાનો દરવાજો ખૂલે છે. દિવ્ય પુરુષ-યુવાન બહાર આવે છે. ક્ધયા સાથે ચોથો ફેરો ફરે છે. દેવકીથી ન રહેવાયું. હે મારા નાથ પુરુષોત્તમ ભગવાન ! આપે મારા દીકરા થઈ મારી લાજ રાખી છે. પ્રભુ, આપની લીલા અપરંપાર છે. ગામના સૌને ભગવાન પુરુષોત્તમનાં દર્શન થયાં. ભગવાન પુરુષોતમનો જયજયકાર થયો. બોલો ! પુરુષોત્તમ ભગવાન કી જય. ભગવાન ભક્તની શ્રદ્ધાને આધીન હોય છે. શ્રદ્ધા હોય તો પુરુષોત્તમ ભગવાન જેમ દેવકીને ફળ્યા તેમ સૌને પણ ફળે.